CELEX: 32002D1003
Language: ro
Date: 2002-12-18 00:00:00
Title: Decizia Comisiei din 18 decembrie 2002 de stabilire a cerințelor minime privind studierea genotipurilor proteinei prion la rasele ovine [notificată cu numărul C(2002) 5102]Text cu relevanță pentru SEE.

03/Volumul 45
            
            
               RO
            
            
               Jurnalul Ofícial al Uniunii Europene
            
            
               290
            
         32002D1003
   
               L 349/105
            
            
               JURNALUL OFÍCIAL AL UNIUNII EUROPENE
            
         DECIZIA COMISIEI
   din 18 decembrie 2002
   de stabilire a cerințelor minime privind studierea genotipurilor proteinei prion la rasele ovine
   [notificată cu numărul C(2002) 5102]
   (Text cu relevanță pentru SEE)
   (2002/1003/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CE) nr. 999/2001 al Parlamentului European și al Consiliului din 22 mai 2001 de stabilire a unor reglementări pentru prevenirea, controlul și eradicarea anumitor forme transmisibile de encefalopatie spongiformă (1), astfel cum a fost modificat ultima dată prin Regulamentul (CE) nr. 1494/2002 al Comisiei (2), în special articolul 23,
   întrucât:
   
               (1)
            
            
               Scrapia constituie o problemă extrem de importantă pentru sănătatea animală în cadrul populației ovine și caprine din Comunitate.
            
         
               (2)
            
            
               Nu există nici o metodă valabilă de diagnosticare de rutină care să permită să se facă distincția, la ovine și caprine, între infectarea cu encefalopatie spongiformă bovină (ESB) și infectarea cu scrapie. Nu s-a dovedit existența unei infectări cu ESB la ovine și caprine în condiții naturale. Cu toate acestea, nu s-a eliminat riscul ca ESB să fi infectat populația ovină și caprină și să fi rămas prezentă în rândul acesteia. Prin urmare, infectarea ovinelor și caprinelor cu anumite forme transmisibile de encefalopatie spongiformă (EST) prezintă un potențial risc pentru sănătatea publică.
            
         
               (3)
            
            
               Cercetările efectuate au demonstrat că anumite genotipuri ale proteinei prion la ovine conferă rezistență la scrapie. Dovezile disponibile în prezent indică existența unei rezistențe similare, determinate genetic, la ESB în cazul oilor infectate experimental cu ESB pe cale orală.
            
         
               (4)
            
            
               Avizul Comitetului științific director (CSD) din 4 și 5 aprilie 2002 privind siguranța aprovizionării cu materiale obținute de la rumegătoare mici a stabilit orientările principalelor puncte ale unui program de creștere axat pe rezistența ovinelor la EST. Una dintre condițiile impuse este aproximarea frecvenței ovinelor ARR/ARR pentru fiecare rasă importantă. Pentru obținerea acestor informații, se recomandă efectuarea unui studiu al raselor ovine în statele membre.
            
         
               (5)
            
            
               Comisia va prezenta Consiliului și Parlamentului o propunere de modificare a Regulamentului (CE) nr. 999/2001, astfel încât acesta să includă o bază juridică pentru măsurile prevăzute de prezenta decizie. În acest timp, prezenta decizie se adoptă cu titlul de măsură tranzitorie.
            
         
               (6)
            
            
               Măsurile prevăzute de prezenta decizie sunt în conformitate cu avizul Comitetului permanent pentru lanțul alimentar și sănătatea animală,
            
         ADOPTĂ PREZENTA DECIZIE:
   Articolul 1
   Definiții
   În sensul prezentei decizii, se aplică definițiile stabilite în anexa I.
   Articolul 2
   Studiul genotipurilor proteinei prion la rasele ovine
   Până la 1 iulie 2003, fiecare stat membru realizează un studiu al genotipului proteinei prion pentru fiecare rasă de ovine indigene sau care formează o populație importantă pe teritoriul său.
   Studiul se efectuează utilizând parametrii definiți în anexa II.
   Articolul 3
   Rapoarte prezentate Comisiei de către statele membre
   Statele membre prezintă Comisiei un raport privind studiul prevăzut la articolul 2 până la 1 octombrie 2003.
   Articolul 4
   Sinteza rapoartelor prezentate de către Comisie statelor membre
   Comisia prezintă statelor membre o sinteză a rapoartelor care trebuie să-i fie prezentate în conformitate cu articolul 3, în următoarele trei luni de la data limită prevăzută pentru primirea acestora.
   Articolul 5
   Adresanți
   Prezenta decizie se adresează statelor membre.
   
      Adoptată la Bruxelles, 18 decembrie 2002.
      
         
            Pentru Comisie
         
         David BYRNE
         
            Membru al Comisiei
         
      
   
   
      (1)  JO L 147, 31.5.2001, p. 1.
   
      (2)  JO L 225, 22.8.2002, p. 3.
   
      ANEXA I
      Definiții
      1.   Alela se definește în funcție de aminoacizii codați de codonii 136, 154 și 171 ai genei proteinei prion.
      Fiecare alelă este reprezentată printr-un cod din trei litere, în conformitate cu tabelul următor:
      
                  Alela
               
               
                  Aminoacidul codat în poziția 136
               
               
                  Aminoacidul codat în poziția 154
               
               
                  Aminoacidul codat în poziția 171
               
            
                  ARR
               
               
                  Alanină
               
               
                  Arginină
               
               
                  Arginină
               
            
                  AHQ
               
               
                  Alanină
               
               
                  Histidină
               
               
                  Glutamină
               
            
                  ARH
               
               
                  Alanină
               
               
                  Arginină
               
               
                  Histidină
               
            
                  ARQ
               
               
                  Alanină
               
               
                  Arginină
               
               
                  Glutamină
               
            
                  VRQ
               
               
                  Valină
               
               
                  Arginină
               
               
                  Glutamină
               
            2.   Genotipul se definește ca fiind combinația a două alele. În cazul în care nu se poate distinge alela ARQ de alela ARH, se poate folosi un termen colectiv pentru a descrie aceste două alele.
      3.   Prin șeptel cu valoare genetică ridicată se înțelege:
      
                  (a)
               
               
                  un șeptel de ovine pentru reproducere de rasă pură, în înțelesul Directivei 89/361/CEE a Consiliului privind animalele de reproducție de rasă pură din speciile ovină și caprină sau
               
            
                  (b)
               
               
                  orice alt șeptel de ovine pe care autoritatea competentă a statului membru îl consideră ca având importanță în comercializarea sau producția de ovine pentru reproducere și dorește să îl includă în studiu,
               
            din aceeași rasă, crescute în aceeași exploatație și/sau de către același crescător. Această definiție se referă și la berbecii utilizați pentru inseminare artificială, dar nu la cei crescuți exclusiv în scop de reproducere cu oi comerciale.
   
   
      ANEXA II
      Parametrii care se aplică în studiul genotipurilor proteinei prion pentru ovinele provenite din șepteluri cu valoare genetică ridicată
      
                  1.
               
               
                  Prelevarea probelor se efectuează se la ovine provenite din șepteluri cu valoare genetică ridicată în înțelesul anexei I.
               
            
                  2.
               
               
                  Se prelevă cel puțin cincizeci de probe de la fiecare rasă.
               
            
                  3.
               
               
                  Se recomandă selectarea unor probe reprezentative pentru întreaga rasă din statul membru.
               
            
                  4.
               
               
                  În cazul în care nu se descoperă, prin sistemul de prelevare de probe descris la punctele 2 și 3, nici un animal purtător de alela ARR în cadrul unei rase, se efectuează o prelevare intensivă pentru rasa respectivă.